नेपालीहरूले गुजराललाई सम्झिरहने अरू पनि धेरै कारण छन्। उनकै पहलमा १९९५ मा भएको नेपाल–भारत व्यापार सन्धिले भारतमा नेपालको व्यापार सहजीकरणको बाटो खोल्यो। त्यसैगरी, पारवहन सन्धि स्वतः नवीकरण हुने व्यवस्थासहित पाँचबाट सात वर्षको बनाइयो। व्यापार सन्धिपछि बिहार, बंगाल र उत्तर प्रदेशका उद्योगलाई नेपाली उद्योगहरूले उछिन्न थालेका थिए। तर पछि, व्यापारिक लबीहरूको सक्रियतामा भारतले २००२ मा त्यो सन्धिमा पुनरावलोकन गर्‍यो।
